section_heading: Rana karijera
paragraph_text: Srđan Lakić nogometom se počeo baviti s 10 godina u Dubrovniku. S 15 je, kao talentirani klinac ,preselio u Hajduk (1999.). U splitskom klubu zadržao se dvije godine, odigrao je izlaznu kadetsku i ulaznu juniorsku sezonu. U Hajduku nije bio među igračima na koje se ozbiljnije računalo, iako je za juniorsku momčad u šest nastupa postigao četiri pogotka u Prvoj hrvatskoj juniorskoj ligi. Također, bio je dio momčadi koja je na Kvarnerskoj rivijeri, najjačem omladinskom turniru u Hrvatskoj, osvojila drugo mjesto (2001.).